Rossiyada o'zbekistonlik uch erkak ikki qizni zo'rladi

Rossiyaning Kronshtadt shahridagi to'g'onda o'zbekistonlik uch nafar erkak 21 yoshli ikki qizni zo'rladi. Bu haqda “Komsomolskaya Pravda” xabar berdi.
Qizlar piyoda yurganlarida ularga uch nafar muhojir (20, 27 va 53 yoshli) hujum qilgan. Ulardan ikkitasi migratsiya reestridan o'tgan, uchinchisiga Rossiyaga kirishga ruxsat berilmagan. Uch erkak qizlarning nomusiga tekkan, jabrlanuvchilar yordam so'rab baqirganida ularni haqorat qilgan va urgan. Hodisa sodir bo'lgandan keyin erkaklar qochib ketgan.
Migrantlar darhol qo'lga olingan, ulardan birining yonida pichoq aniqlangan. Ularga nisbatan jamoaviy zo'rlash va bir guruh shaxslar tomonidan jinsiy tajovuz qilishga urinish moddalari bilan jinoyat ishi qo'zg'atilgan.
Avvalroq Rossiyada 56 yoshli o'zbekistonlik erkak 16 yoshli qizni zo'rlagandi. Shuningdek, Rossiyada 20 yoshli qiz o'zbekistonlik erkakni zo'rlaganlikda ayblagandi.